Mange sat i detentionen efter uro på sildemarkedet i Nibe

Nordjyllands Politi i Aalborg havde detentionen fyldt godt op natten mellem fredag og lørdag. En del var de "sædvanlige" gæster fra Aalborgs natteliv - men derudover var der mange, der blev indsat i detentionen efter at have lave gadeuorden i forbindelse med sildemarkedet i Nibe. - Der var ingen voldsomme episoder, men mange var så berusede og opførte sig på en sådan måde, at vi måtte tage dem med, siger vagthavende ved Nordjyllands Politi i Aalborg.